এবার ২০১৫ সালেও পদার্থবিজ্ঞানের নোবেল পুরষ্কার নিউট্রিনোর উপর গেলো। এই একটি মৌলিক কণার উপর চার চারটি নোবেল গিয়েছে- ১৯৮৮, ১৯৯৫, ২০০২ ও ২০১৫। অন্য কণার উপর এত পরিমাণ নোবেল কমই গিয়েছে। ফোটন আর ইলেকট্রন বাদে। এত পরিমাণ নোবেল পুরষ্কার এই কণা নিয়ে গবেষণার উপর গিয়েছে তার একমাত্র কারণ কণাটির রহস্যময়তা। অনায়াসেই বলা যায় ভবিষ্যতেও এর উপরে নোবেল যাবে। এই কণাটি নিয়ে একটি রহস্যের কিনারা হয়, তো আরো দশটি রহস্যের সূচনা হয়। একটি প্রশ্নের সমাধান হয় তো, পরে ঐ সমাধানের হাত ধরে আরো দশটি প্রশ্নের উদয় হয়।